त्रिवेणी गाउँपालिका, सल्यान
त्रिवेणी नेपालको कर्णाली प्रदेश अन्तर्गत पर्ने सल्यान जिल्लामा रहेको एक गाउँपालिका हो। वि.सं. २०७३ सालमा सङ्घीय मामिला तथा स्थानीय विकास मन्त्रालयले देशमा स्थानीय तह लागू गर्दा सल्यान जिल्लामा साविकको काभ्रा, काँरागिठी, फलावाङ र त्रिबेणी गाउँ विकास समितिहरूलाई जोडेर यो गाउँपालिका बनाइएको हो। यो गाउँपालिकाको कुल क्षेत्रफल ११९.११ वर्गकिलोमिटर रहेको छ।

नामकरण
शारदा खोला, लुहाम खोला र घुर खोलाको सङ्गम स्थल भएकाले यो गाउँपालिकाको नाम 'त्रिवेणी' राखिएको हो।

भूगोल
यो गाउँपालिकाको पूर्वमा कपुरकोट गाउँपालिका, पश्चिममा कालिमाटी गाउँपालिका उत्तरमा शारदा नगरपालिका र छत्रेश्वरी गाउँपालिका र दक्षिणमा दाङ जिल्ला पर्दछ। त्रिवेणी गाउँपालिका विश्व मानचित्रमा २८° १४' देखि २८° २०' उत्तरी आक्षांश र ८२° ०८' देखि ८२° २०' पूर्वी देशान्तरसम्म फैलिएर रहेको छ भने समुद्री सतहबाट ७८३ देखि २,१०७ मिटरसम्मको उचाइमा अवस्थित छ।

जनसङ्ख्या
वि.सं. २०६८ को जनगणनाअनुसार यस गाउँपालिकाको जनसङ्ख्या १६,६२४ रहेको छ। कुल जनसङ्ख्यामध्ये महिलाको जनसङ्ख्या ८,८९८ (५३.५३ प्रतिशत) र पुरुषको जनसङ्ख्या ७,७२६ (४६.४७ प्रतिशत) रहेको छ। यस गाउँपालिकामा विभिन्न जातजाति तथा धर्म मान्ने व्यक्तिहरूको बसोबास रहेको छ। वि.सं. २०६८ को जनगणनाअनुसार सबैभन्दा बढी क्षेत्री जाति ९,०९३ जना (५४.७२%), दोस्रोमा मगर जाति ४,४३५ (२६.६८%) र तेस्रोमा कामी जाति १,२९६ (७.८०%) रहेको छ।

सन्दर्भ सामग्रीहरू

बाह्य कडीहरू

यो पनि हेर्नुहोस

सल्यान जिल्लाका गाउँपालिकाहरू
कर्णाली प्रदेशका गाउँपालिकाहरू